Պետեր Լեկո

Պետեր Լեկո (, ), հունգարացի շախմատիստ, գրոսմայստեր (1994)։

Կարիերա 
14 տարեկանում արժանացել է գրոսմայստերի կոչմանը։ Այդ ժամանակ եղել է ամենաերիտասարդ գրոսմայստերը։ 1999 թվականից Պետեր Լեկոն համարվում է աշխարհի լավագույն տասը շախմատիստներից մեկը։ Նրա խաղաոճն է՝ հուսալի, առանց ռիսկի խաղ. դա է պատճառը, որ նա հաճախ խաղում է ոչ-ոքի։ Դրա հետ մեկտեղ շատ հաջող խաղում է պաշտպանողական խաղեր։ 2007 թվականին մասնակցել է աշխարհի առաջնությանը, որտեղ գրավել է չորրորդ հորիզոնականը։ 2002 թվականին Լեկոն հաղթել է Դորտմունդի մրցաշարում, որն էլ նրան իրավունք է տվել, ըստ Պրահայի համաձայնագրի, խաղալ աշխարհի չեմպիոնի տիտղոսի համար՝ Վլադիմիր Կրամնիկի հետ։ Այս հանդիպումը տեղի է ունեցել 2004 թվականի սեպտեմբերի 25-ից մինչև հոկտեմբերի 18-ը Շվեյցարիայի Բրիսսագո քաղաքում։ Կայացել է 14 պարտիա, որոնք ավարտվել են 7։7 հաշվով։ Շախմատի փառատոնի ընթացքում, որը տեղի է ունեցել Գերմանիայի Մայնց քաղաքում, Լեկոն հաղթել է 8 հանդիպումներում, որից հետո ճանաչվել է Ֆիշերի շախմատի աշխարհի առաջին չեմպիոն։

Հայ գրոսմայստեր, Հայաստանի տղամարդկանց հավաքականի մարզիչ Արշակ Պետրոսյանի դստեր՝ Սոֆյայի ամուսինն է։

Նվաճումներ 
 2005 - առաջին տեղ Վեյկ Ան Զեյում
 2004 - երկրորդ տեղ Լինարեսի մրցաշարում
 2004 - երկրորդ տեղ Վեյկ Ան Զեյում
 2003 - երկրորդ տեղ Մոնակոյի մրցաշարում
 2003 - առաջին տեղ Լինարեսի մրցաշարում
 2002 - առաջին տեղ Դորտմունդի մրցաշարում
 2002 - երկրորդ տեղ Էսսենի մրցաշարում
 2002 - երրորդ տեղ Մոնակոյի մրցաշարում
 2002 - առաջին տեղ արագ շախմատի մրցաշարում (Դուբայ)
 2001 - առաջին տեղ արագ շախմատի մրցաշարում. Նորդխորնե (Գերմանիա)
 2001 - երրորդ տեղ Դորտմունդի մրցաշարում
 2001 - հաղթել է Մայքլ Ադամսին Ֆիշերի շախմատում. Մայնց (Գերմանիա)
 2000 - մրցախղում հաղթել է Ալեքսանդր Խալիֆմանին (Բուդապեշտ)
 1999 - առաջին տեղ Դորտմունդի մրցաշարում
 1999 - առաջին տեղ արագ շախմատի մրցաշարում (Բորդո)
 1998 - երկրորդ տեղ Թիլբուրգի մրցաշարում
 1996 - մինչև 16 տարեկան երիտասարդների աշխարհի չեմպիոն
 1995 - երրորդ տեղ Դորտմունդի մրցաշարում
 1994 - միջազգային գրոսմայստեր
 1992 - միջազգային վարպետ

Վարկանիշի փոփոխության գծապատկեր

Ծանոթագրություններ

Արտաքին հղումներ 

 Անձնական էջը ՖԻԴԵ-ի կայքում
 Անձնական էջը Chessgames բազայում
 Անձնական էջը 365chess.com կայքում
 Պետեր Լեկոյի ելույթները շախմատի օլիմպիադաներում
 Հարցազրույց Պետեր Լեկոյի հետ

Սեպտեմբերի 8 ծնունդներ
1979 ծնունդներ
Հունգարացի շախմատիստներ